Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Jordania aikoo hylätä osan rauhan- sopimuksestaan Israelin kanssa: -
Israelin luovutettava Jordanialle kaksi maa-aluetta Israel―Jordania-rajalta.
USA:n valtiovarainministeri Mnuchin ja pääministeri Netanjahu -
keskustelivat pian voimaan astuvista Iran-pakotteista, -
joiden on tarkoitus estää Iranin ydinasepyrkimykset.
Noin 10 000 palestiinalaista osallistui jälleen Gaza―Israel-rajalla -
väkivaltaisiin mellakoihin Israelin turvallisuusjoukkoja vastaan.
Israelin ja Jordanian 24 vuotta sitten solmiman rauhansopimuksen ansiosta
Israelin itäraja on pysynyt rauhallisena Lähi-idän mullistusten keskellä.
Eilen tapahtui kuitenkin yllättävä takaisku, -
kun Jordanian kuningas Abdullah ilmoitti, -
että Israelin on vuoden kuluttua luovutettava maa-alueet, -
joita se on vuokrannut Jordanialta vuodesta 1994.
Kyse on rauhansopimuksen liitteistä 1 B ja C.
Ne koskevat Jordanian Israelille 25 vuodeksi vuokraamaa -
kahta maanviljelyskäytössä olevaa maa-aluetta, -
jotka tunnetaan Israelissa nimillä Naharaim ja Zofar.
Sopimusehtojen mukaan -
osapuolet voivat purkaa sopimuksen vuoden irtisanomisajalla.
Eilen aamulla, tarkalleen vuosi ennen 25 vuoden määräajan päättymistä, -
Jordania ilmoitti virallisesti päätök- sestään Israelin ulkoministeriölle.
Asia tuli tiettävästi yllätyksenä Israelille.
Jordanian päätös heikentää maiden välistä rauhansopimusta.
Pääministeri Netanjahu kommentoi asiaa -
Israelin entisen pääministerin ja Jordania―Israel-rauhansopimuksen -
arkkitehdin Jitzhak Rabinin muistotilaisuudessa.
Netanjahu sanoi Israelin aikovan neuvotella asiasta Jordanian kanssa.
Hän myös korosti maiden välisen rauhansopimuksen tärkeyttä.
Israel―Jordania-rauhansopimuksen solmimisesta -
tulee näinä päivinä kuluneeksi 24 vuotta.
Sopimuksen mukaan Jordanian on mahdollista saada itselleen -
Naharaimin ja Zoharin maa-alueet. Kuulimme tänään, -
että Jordania aikoo käyttää tämän mahdollisuuden -
25 vuoden määräajan umpeuduttua.
Yritämme saada neuvottelemalla pidennettyä nykyistä järjestelyä.
On selvä asia, että rauhansopimus kokonaisuudessaan -
on tärkeä etu molemmille maille.
Netanjahu tähdensi Israel―Jordania- ja Israel―Egypti-rauhansopimusten -
tärkeää merkitystä. Hän kuvasi niitä alueellisen vakauden ankkureiksi.
Näiden merkittävien suhteiden lisäksi -
Israel laajentaa suhteitaan muihinkin arabimaihin, -
jotka ymmärtävät Israelin tärkeän roolin -
vastattaessa radikaalin islamin ja Iranin uhkaan, Netanjahu sanoi.
Laajennamme suhteitamme muihinkin arabimaihin, -
jotka käsittävät paremmin kuin koskaan sen, -
että Israel ei ole heidän vihollisensa. Päinvastoin, Israel seisoo -
heidän rinnallaan Irania ja muita radikaalin islamin uhkia vastaan.
Netanjahu painotti tekevänsä kaikkensa -
Iranin tuhoisien päämäärien estämiseksi ja sen takaamiseksi, -
että maltilliset voimat saavat ratkaisevan voiton.
Se on ihmiskunnalle kohtalonkysymys, hän sanoi.
Teen kaikkeni, jotta saamme estettyä Irania, -
joka vetelee terrorismin naruja ja pyrkii kehittämään joukkotuhoaseita.
Teen kaikkeni, jotta maltilliset ja oikeamieliset voittavat.
Tämä taistelu on ihmiskunnalle kohtalokkaan tärkeä.
Netanjahu tapasi aiemmin päivällä USA:n valtiovarainministeri Mnuchinin.
He keskustelivat USA:n ja Israelin yhteisistä ponnisteluista -
Iranin ydinasepyrkimysten ja aggres- sion estämiseksi talouspakottein.
Ministeri Mnuchin korosti lehdistötilaisuudessa, -
että 4. marraskuuta voimaan astuvien pakotteiden on tarkoitus taata, -
ettei Iran saa koskaan hankittua ydinasevalmiuksia.
Keskustelun aiheena ovat marraskuun alussa voimaan astuvat pakotteet.
Tämä on erittäin tärkeä osa vetäytymistämme ydinsopimuksesta -
ja suunnitelmaamme sen varmistamiseksi, -
ettei Iran saa milloinkaan käsiinsä ydinaseita.
Ei nyt, ei 10 vuoden kuluttua, ei koskaan.
Noin 10 000 palestiinalaista kokoontui jälleen Israelin ja Gazan rajalle -
väkivaltaisiin mellakoihin Israelin turvallisuusjoukkoja vastaan.
Israelin armeijan tiedottaja kertoi TV7:lle, että osa mellakoitsijoista -
heitteli kranaatteja, räjähteitä ja pa- lavia renkaita kohti Israelin joukkoja.
Joukot vastasivat -
käyttämällä joukkojenhallintakeinoja ja ajoittain kovia panoksia -
Israelin hallinnon määräämien voimankäyttösääntöjen mukaisesti.
Gazaa hallitseva islamistinen Hamas varoitti mellakoitsijoita -
lähestymästä raja-aitaa yhteenoton välttämiseksi Israelin kanssa.
Ainakin 77 palestiinalaisen kerrotaan silti -
saaneen vammoja ammuksista. Mellakoitsijoiden määrä oli kuitenkin -
huomattavasti pienempi aiempiin mielenosoituksiin verrattuna.
Israelilainen puolustuslähde kertoi -
Hamasin estäneen palestiinalaisia tunkeutumasta Israelin puolelle.
Lähteen mukaan -
"Hamas ei halua vaarantaa Egyptin kanssa saavuttamaansa luottamusta -
ja pyrkii sen vuoksi hillitsemään väkivaltaisuuksia Israelin suuntaan".
Egyptin tiedusteluviranomaisia vieraili Gazassa viikonloppuna.
Valtuuskunnan kerrotaan painostaneen Hamasin johtoa -
hillitsemään väkivaltaisuuksia raja-aidalla sekä rajoittamaan -
Israeliin lennätettävien palavien leijojen ja ilmapallojen määrää.
Raporttien mukaan -
egyptiläiset välittivät Israelilta viestin mahdollisista seuraamuksista, -
mikäli väkivaltaisuudet eivät lopu -
ja jos rajalta yritetään edelleen tulla väkisin Israelin puolelle.
Hamas vastasi, ettei se voi estää mielenosoituksia, -
ellei Gazan saartoa ryhdytä helpot- tamaan konkreettisin toimenpitein.
Vielä Länsirannalle Hebroniin, jossa palestiinalaisislamisti puukotti -
lähellä Patriarkkojen hautaa partioinutta israelilaissotilasta.
Tämä haavoittui lievästi. Israelin puolustusvoimien mukaan -
sotilas vastasi ampumalla palestiinalaishyökkääjää -
ja sai taltutettua tämän.
Haavoittunut israelilaissotilas kuljetettiin sairaalaan jatkohoitoon.
Tämä on jo kolmas perättäinen viikko,-
kun palestiinalaiset ovat yrittäneet tehdä puukkoiskuja -
israelilaissiviilejä ja Israelin turvajoukkoja vastaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebookissa ja YouTubessa: TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Bågman